
Társadalmi szerkezet- és mobilitás vizsgálat többváltozós regresszióval

A szociológia tudományában nagy szerep jut a társadalmi struktúrák elemzésére, valamint pozíciók, családok, egyének vagy értékek egy társadalomban elfoglalt helyének változásának nyomon követésére. A mobilitás vizsgálatok hagyományosan nagymintás kérdőíves felvételeken alapulnak. A tudomány művelőinek alapfelvetése, hogy a társadalmi problémák, jelenségek alapvetően társadalmi eredetűek, társadalmilag konstruáltak. Szakdolgozatomban egy 1980-as évekbeli társadalmi struktúra koncepciót és egy osztály jellegű struktúrát hasonlítottam össze egymással. A dolgozat alapötletét azon állandó vitahelyzet adta, hogy ezen elméleti, empirikusan ritkán tesztelt szerkezeti modellek, vajon mennyire alkalmasak arra, hogy leírják a társadalmi valóságot. Helyet kapott még dolgozatom tartalmában intergenerációs mobilitás vizsgálat és Pierre Bourdieu kulturális tőke elmélete is. A fő módszer szerint logisztikus regressziós eljárással vizsgáltam a dolgozatban felvetett kérdéseket, főhatásokkal és interakciós hatásokkal egy 1992-es mintán. További módszerek között helyett kapott még faktorelemzés és klaszterelemzés, valamint leíró jelleggel ROC-görbe adatvizualizáció.
A legfontosabb eredmények szerint: 
1992-ben Magyarországon a középosztálybeli és
felsőosztálybeli szülők gyermekei kedvezőtlenebb pozícióba kerültek (szubjektív megítélés
alapján). Az életkor növekedése növekvő eséllyel hozott magával lefelé mobilitást, míg a
jövedelem növekedése a magasabb státuszszerzéshez járult hozzá. A nemek közül a férfiak
nagyobb eséllyel váltak lefelé mobilakká a nőkhöz képest. A cigányok a nem cigányokhoz képest
növekvő eséllyel süllyedtek le szüleik pozíciójához képest. A településtípusok közül Budapest és
a legkisebb települések között mutatkozott számottevő eltérés. A Budapestieknek nagyobb
esélyük volt a szüleikhez képest nagyobb státusz megszerzésére, mint a tanyákon és falvakon
élőknek. A két logisztikus regressziós modell közül az eredmény szerint az osztály jellegű sruktúrára készített modell, jobb teljesítményt nyújtott, mint a 1980-as évekbeli miliő koncepció általi stuktúra. A két modellt mintaszeleteléssel teszteltem, az adathalmaz 50-50%-os almintáin való tanítással és teszteléssel. A két modellt két klasszifikációs mátrix segítségével hasonlítottam össze.



